32006R1627
L 302/10
JURNALUL OFÍCIAL AL UNIUNII EUROPENE
REGULAMENTUL (CE) NR. 1627/2006 AL COMISIEI
din 24 octombrie 2006
de modificare a Regulamentului (CE) nr. 794/2004 în ceea ce privește formularele standard de notificare a ajutoarelor
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 659/1999 al Consiliului din 22 martie 1999 de stabilire a normelor de aplicare a articolului 93 din Tratatul CE (1), în special articolul 27,
după consultarea Comitetului consultativ privind ajutoarele de stat,
întrucât:
(1)
Regulamentul (CE) nr. 794/2004 al Comisiei din 21 aprilie 2004 de punere în aplicare a Regulamentului (CE) nr. 659/1999 al Consiliului de stabilire a normelor de aplicare a articolului 93 din Tratatul CE (2), a creat un formular complet de notificare obligatorie a ajutoarelor de stat.
(2)
Ca urmare a adoptării de către Comisie a noilor orientări privind ajutoarele de stat regionale pentru perioada 2007-2013 (3), este necesar să se modifice anumite părți ale formularului de notificare.
(3)
În consecință, Regulamentul (CE) nr. 794/2004 al Comisiei trebuie să fie modificat,
ADOPTĂ PREZENTUL REGULAMENT:
Articolul 1
Anexa I la Regulamentul (CE) nr. 794/2004 se modifică în conformitate cu anexa la prezentul regulament.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene .
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 24 octombrie 2006.